Pont de l’Univèrsitât

Lo pont de l’Univèrsitât est un pont de France que sè trôve a Liyon et pués cambe lo Rôno. Il est construit a l’endrêt d’una vielye trâlye por dèssèrvir los bâtiments univèrsitèros drèciês entre-mié 1876 et 1898. Pendent son inôguracion en 1903, l’ôvra est bapteyê « pont de les Facultâts », mas il est vito renomâ « pont de l’Univèrsitât ». Endamagiê en 1944, un pont provisouèro en bouesc est betâ en place, pués lo pont est por de bon ruvèrt en 1947. Lo pont, 267,50 m de long por 20 m de lârjo, est constituâ de três ârches mètaliques fondues a Longwy et reposent dessus de piles en piérres de Porciô-Amblagniô.